**Naturviterne slutter seg til Klimavalgalliansen**

Naturviterne er fagforeningen med hjerte for bærekraft. Det betyr en biologisk, økonomisk og sosial utvikling som ikke ødelegger framtidige handlingsrom. Naturviterne sitt landsmøte slutter seg Klimavalgalliansen for å styrke arbeidet med å sette klimaløsninger på dagsorden i samfunnet.

Klimavalgalliansen er en partipolitisk uavhengig allianse som mobiliserer for å få klima høyere opp på den politiske dagsorden. Alliansen arbeider for:

* Kutt i norske utslipp i henhold til FNs anbefalinger
* At begrepet klimarettferdighet gis konkret innhold
* Økt satsing på ny næringsutvikling gjennom grønne arbeidsplasser
* Redusert tempo i oljeutvinningen
* Tilrettelegging for at norske innbyggere kan gjøre klimavennlige valg
* En klimapolitikk som tar solidaritet mellom generasjonene på alvor
* At Oljefondet og andre fond trekkes ut av fossil industri

Naturviterne ønsker at partienes prioriteringer må bli mindre kortsiktige og må avspeile klimautfordringene på en konkret og forpliktende måte. Det må tas nødvendige klimavalg og klimakutt på alle nivå og samfunnssektorer i Norge.